**Perkáta Nagyközség Önkormányzata Képviselő-testülete**

**3/2021. (II.12.) önkormányzati rendelete**

**A Perkátai Polgármesteri Hivatalban foglalkoztatott közszolgálati jogviszonyban álló köztisztviselők illetménykiegészítéséről**

Perkáta Nagyközség Alpolgármestere „a katasztrófavédelemről és a hozzá kapcsolódó egyes törvények módosításáról” szóló 2011. évi CXXVII. törvény 46. § (4) bekezdésében biztosított Képviselő-testületi jogkörében, „a közszolgálati tisztviselőkről” szóló 2011. évi CXCIX. törvény 234. § (3)-(4) bekezdéseiben kapott felhatalmazás alapján, Magyarország Alaptörvénye 32. cikk (1) bekezdés a) pontjában meghatározott feladatkörében eljárva a következőket rendeli el:

**A rendelet hatálya**

1. **§**

E rendelet hatálya a Perkátai Polgármesteri Hivatalban foglalkoztatott közszolgálati jogviszonyban álló köztisztviselőkre terjed ki.

**A köztisztviselők illetménykiegészítése**

1. **§**

Az Alpolgármester Képviselő-testületi hatáskörben a Perkátai Polgármesteri Hivatal valamennyi felsőfokú és középfokú iskolai végzettségű köztisztviselője részére, a 2021. évre, egységesen az alapilletménye 20 %-ának megfelelő összegű illetménykiegészítést állapít meg.

**Záró rendelkezések**

1. **§**

(1) Ez a rendelet a kihirdetését követő napon lép hatályba.

(2) Hatályát veszti „a Perkátai Polgármesteri Hivatalban foglalkoztatott köztisztviselők illetménykiegészítéséről” szóló 2/2020. (II. 14.) önkormányzati rendelet.

 Oláh István Dr. Lakos László

 alpolgármester jegyző

***Záradék:***

A rendeletet a Perkátai Polgármesteri Hivatal hirdetőtábláján történő kifüggesztéssel kihirdetem.

Perkáta, 2021. február 12.

Dr. Lakos László

 jegyző